laion/Wikipedia-Exotic huggingface dataset:
নিত্যানন্দ পরমশিবম

নিত্যানন্দ পরমশিবম (জন্ম:১ জানুয়ারী ১৯৭৮) নিত্যানন্দ বা পরমহংস নিত্যানন্দ নামে অনুসারীদের মধ্যে পরিচিত। একজন ভারতীয় হিন্দু ধর্মগুরু। তিনি নিত্যানন্দ ধ্যানপীতমের প্রতিষ্ঠাতা, একটি ট্রাস্ট যা অনেক দেশে মন্দির, গুরুকুল এবং আশ্রমের মালিক। তিনি নিত্যানন্দ ধ্যানপীতম নামক একটি ট্রাস্টের প্রতিষ্ঠাতা, যা অনেক দেশে মন্দির, গুরুকুল এবং আশ্রম পরিচালনা করে আসছে। এছাড়া তিনি ২০২০ সালে কৈলাসা নামে তার নিজস্ব স্বঘোষিত দ্বীপ রাষ্ট্র প্রতিষ্ঠার ঘোষণা দেন। উদ্ধৃতি ত্রুটি: <ref> ট্যাগ বৈধ নয়; sak নামের সূত্রটির জন্য কোন লেখা প্রদান করা হয়নি Sawer, Patrick; Joshi, Poonam (১১ ডিসেম্বর ২০২২)। "Work of cult leader wanted by Indian police promoted in Houses of Parliament Diwali pamphlet"। The Telegraph। সংগ্রহের তারিখ ১২ ডিসেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nithyananda has fled India: Gujarat Police"। The Hindu। ২১ নভেম্বর ২০১৯। সংগ্রহের তারিখ ২১ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kumar, Ankit (২১ আগস্ট ২০২০)। "Exclusive: Behind Nithyananda's Kailaasa empire, a hidden maze of companies and NGOs"। India Today। সংগ্রহের তারিখ ২১ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিপিডিয়ার সহপ্রকল্পেNithyananda Paramashivam কমন্স হতে মিডিয়া উইকিউক্তি হতে উক্তিসমূহ দাপ্তরিক ওয়েবসাইট
ধানের গান্ধি পোকা

ধানের গান্ধি পোকা বা লেপ্টোকোরিসা অ্যাকিউটা, উত্তর অস্ট্রেলিয়া, মালয়েশিয়া এবং তাইওয়ানের একটি সর্বাধিক প্রজাতির কীট। এর বেসিওনিম হল ছাড়পোকা এবং এটি এখন অ্যালেডি পরিবারের সদষ্য। বেশ কয়েকটি ধানের কীট প্রজাতির মধ্যে একটি, অনেকে এটি লেপ্টোকোরিসা ওরেটোরিয়ার সাথে বিভ্রান্ত হতে পারে। এছাড়াও এর আরো অনেক নাম আছে।যেমন: দুর্গন্ধ পোকা,পেদো পোকা ইত্যাদি। বাংলাদেশসহ ভারতের আসাম, শ্রীলঙ্কা, ভিয়েতনাম ও ইন্দোনেশিয়ায় এ পোকা ব্যাপকভাবে দেখা যায়। ধানের ক্ষতিসাধন করায় গান্ধি পোকাকে ইংরেজিতে বলে রাইস বাগ। এর সরু লম্বা পা ও শুঁড় থাকে। বাচ্চা অবস্থায় সবুজ থেকে বাদামি এবং পূর্ণবয়স্ক অবস্থায় বাদামি থেকে হলদে-সবুজ বর্ণের হয়। জীবনকাল ৬০ থেকে ৯০ দিন। স্ত্রী পোকা পাতার ওপর ২৪ থেকে ৩০টি গোলাকার খয়েরি রঙের ডিম সারি করে পাড়ে। গান্ধী পোকা শুধু ধান নয় প্রায় ৮০টি ফসলের ক্ষতিকর পোকা নামে পরিচিত। গান্ধীপোকা এক ধরণের দুর্গন্ধ ছড়ায় যার ফলে এর নাম গান্ধীপোকা।  এ পোকা সরু লম্বা পা ও শুড় বিশিষ্ট, বাচ্চা সমূহ সবুজ থেকে বাদামী এবং পূর্ণবয়স্ক পোকা বাদামী থেকে হলদে সবুজ বর্ণের হয়।  জীবনকাল ৬০-৯০ দিনের হয়। জীবনচক্রের স্তর ৪ টি- ডিম ৩-৬ দিন, নিম্ফ ১৫-৩০ দিন, পূর্ণবয়স্ক ৩০-৫০ দিন এবং বছরে ৫ টি জেনারেশন দিতে পারে।  স্ত্রী পোকা পাতার উপর ২৪-৩০ টি গোলাকার খয়েরী রঙ এর ডিম সারি করে পাড়ে। বাচ্চা ও পূর্ণবয়স্ক উভয়ই ধানের দুধ অবস্থায় বাড়ন্ত দানা থেকে রস চুষে নেয় ফলে ধানে চিটা হয়।  শক্ত দানা অবস্থায় আক্রমণ করার ফলে আক্রান্ত স্থান কালো হয়ে যায় এবং চাউলের মান খারাপ হয়। ধানের গান্ধী পোকা সময়মত দমন করা না গেলে, মারাত্মক ক্ষতিকর হয়ে উঠতে পারে ফসলের জন্য এবং অনেক সময় ৩০% পর্যন্ত ফলন কমিয়ে দেয়। Kalaisekar, A (২০১৭)। Insect pests of millets: systematics, bionomics, and management। London: Elsevier। আইএসবিএন 978-0-12-804243-4। ওসিএলসি 967265246। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thunberg CP (1783) Dissertatio entomologica novas insectorum species, sistens, cujus partem secundum, Edman, Upsaliae 2: 29-52. Global Biodiversity Information Facility: Leptocorisa acuta (Thunberg, 1783) (retrieved 2 May 2020)
সিএনসি ওয়ার্ল্ড

সিএনসি ওয়ার্ল্ড হল একটি ২৪-ঘন্টার বৈশ্বিক ইংরেজি ভাষার সংবাদ চ্যানেল, যার সংখ্যাগরিষ্ঠ অংশ চীনা রাষ্ট্রীয় মালিকানাধীন। এটি ১ জুলাই, ২০১০-এ চালু হয়। এটির মালিকানা ৫১% রাষ্ট্র-চালিত চায়না সিনহুয়া নিউজ নেটওয়ার্ক কর্পোরেশনের, এবং ৪৯% বেসরকারি বিনিয়োগকারীদের, যার মধ্যে চীনা হোম অ্যাপ্লায়েন্স নির্মাতা গ্রী রয়েছে। সিনহুয়ার প্রেসিডেন্ট লি কনজুন সিএনসি ওয়ার্ল্ডের উদ্বোধনী সংবাদ সম্মেলনে বলেন, 'এই উদ্যোগটি "চীনা দৃষ্টিভঙ্গির সাথে আন্তর্জাতিক দৃষ্টিভঙ্গি উপস্থাপন করার" বেইজিংয়ের প্রচেষ্টার অংশ।' সিএনসি ওয়ার্ল্ডকে মার্কিন যুক্তরাষ্ট্রে জনপ্রিয় করার জন্য সিনহুয়া নিউইয়র্কে টাইমস স্কোয়ারের একটি গগনচুম্বী ভবনের উপরে একটি সংবাদকক্ষ প্রতিষ্ঠা করেছে। ১৬ ডিসেম্বর, ২০১০-এ, সিএনসি ওয়ার্ল্ড ফরাসি স্যাটেলাইট প্রতিষ্ঠান ইউটেলস্যাটের সাথে একটি চুক্তিতে সম্মত হয়। এ চুক্তি অনুযায়ী ইউটেলস্যাটের স্যাটেলাইট টেলিভিশন পরিষেবায় পহেলা জানুয়ারি ২০১১ থেকে সিএনসি ওয়ার্ল্ড সম্প্রচার শুরু হয়। সিএনসি ওয়ার্ল্ড ২১ জুলাই, ২০১১-এ যুক্তরাজ্য এবং আয়ারল্যান্ডের স্কাই স্যাটেলাইট টেলিভিশন প্ল্যাটফর্মে চালু হয়। ২০২০ সালে, মার্কিন যুক্তরাষ্ট্রের স্টেট ডিপার্টমেন্ট সিনহুয়াকে, অন্যান্য চীনা রাষ্ট্রীয় মিডিয়া আউটলেটের সাথে, "বিদেশী মিশন" হিসাবে মনোনীত করে। "China's Xinhua launches global English TV channel"। BBC News (ইংরেজি ভাষায়)। ২০১০-০৭-০১। সংগ্রহের তারিখ ২০২১-০৬-১৬।  "China joins global media with network launch - Financial Times - 1 July 2010"। ২০১৫-০৫-০৬ তারিখে মূল থেকে আর্কাইভ করা।  Peters, Jeremy W. (২২ মে ২০১১)। "One View of the News World"। ২০১৯-০৯-৩০ তারিখে মূল থেকে আর্কাইভ করা। সংগ্রহের তারিখ ২০২০-০৫-২৫।  Branigan, Tania (২০১০-০৭-০১)। "China funds English TV news channel CNC World in push for soft power"। The Guardian (ইংরেজি ভাষায়)। আইএসএসএন 0261-3077। ২০১৯-০৮-২২ তারিখে মূল থেকে আর্কাইভ করা। সংগ্রহের তারিখ ২০১৯-০৮-২২।  "China launches global English TV"। BBC News (ইংরেজি ভাষায়)। ২০১০-০৭-০১। ২০১৯-০৮-২২ তারিখে মূল থেকে আর্কাইভ করা। সংগ্রহের তারিখ ২০১৯-০৮-২২।  "China is spending billions on its foreign-language media"। The Economist। ২০১৮-০৬-১৪। আইএসএসএন 0013-0613। ২০১৯-০৮-২০ তারিখে মূল থেকে আর্কাইভ করা। সংগ্রহের তারিখ ২০১৯-০৮-২২।  "XINHUA'S CNC WORLD ENGLISH CHANNEL SELECTS THREE EUTELSAT SATELLITES FOR REACH ACROSS EUROPE, MIDDLE EAST AND AFRICA" (পিডিএফ)। Eutelsat। ১৬ ডিসেম্বর ২০১০। ২৬ জুলাই ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১১।  Jakes, Lara; Myers, Steven Lee (২০২০-০২-১৮)। "U.S. Designates China's Official Media as Operatives of the Communist State"। The New York Times (ইংরেজি ভাষায়)। আইএসএসএন 0362-4331। ২০২০-০৩-২৪ তারিখে মূল থেকে আর্কাইভ করা। সংগ্রহের তারিখ ২০২০-০৮-২৩।
ইভান মালকোভিচ

ইভান আন্তোনোভিচ মালকোভিচ (ইউক্রেনীয়: Іва́н Анто́нович Малко́вич; জন্ম ১০ মে ১৯৬১, ইউক্রেনের নাইজনি বেরেজিভে, ইভানো ফ্রাঙ্কিভস্ক শহরের কাছে) একজন বিখ্যাত ইউক্রেনীয় কবি এবং প্রকাশক। তিনি "এ-বিএ-বিএ-এইচএ-এলএ-এমএ-এইচএ" প্রকাশনা সংস্থার স্বত্বাধিকারী, যেটি ইউক্রেনীয় সাহিত্য ও উচ্চ মানের কবিতার (প্রায়শই চিত্রিত) সংস্করণে বিশেষজ্ঞ এবং অনেক শিল্প পুরস্কারে পুরস্কৃত। কিয়েভ বিশ্ববিদ্যালয়ে প্রবেশের আগে তিনি ইভানো-ফ্রাঙ্কিভস্কের সঙ্গীত কলেজে বেহালাবাদক হিসেবে তালিম নেন। সঙ্গীত কলেজে পাঠ শেষ করার পরে ১৯৭৮ সালে তিনি কিয়েভ বিশ্ববিদ্যালয়ে আসেন। সেখানে তিনি ইউক্রেনীয় ভাষাতত্ত্ব নিয়ে পড়াশোনা করেন। বিখ্যাত কবি দিমিত্রো পাভলিচকোর কাছেও মালকোভিচ শিক্ষাগ্রহণের সুযোগ পেয়েছিলেন। কোবজা নামে পরিচিত প্রথম কানাডিয়ান-ইউক্রেনীয় যৌথ উদ্যোগের সাথে তিনি ঘনিষ্ঠভাবে জড়িত ছিলেন। ১৯৮৯ সালে চেরনিভতসিতে অনুষ্ঠিত সমসাময়িক সঙ্গীতের চেরভোনা রুটা উৎসবেও মালকোভিচের সক্রিয় অবদান ছিল। ইভান মালকোভিচের কবিতার সংকলনগুলি হলো : "সাদা পাথর" (Білий камінь) (১৯৮৪) "চাবি" (Ключ) (১৯৮৮) "কবিতা" (Вірші) (১৯৯২) "আমার কাঁধে একজন দেবদূত" (Із янголом на плечі)(১৯৯৭) "শীতকালীন কবিতা" (Вірші на зиму)(২০০৬) "সবই কাছাকাছি" (Все поруч)(২০১০) "ভ্রমণকারী" (Подорожник)(২০১৩) "নতুন কবিতার সাথে ভ্রমণকারী" (Подорожник з новими віршами)(২০১৬) "ইয়াকসুনের তীরে" (Яксу́нині береги)(২০২০) অর্ডার অফ স্মাইলস (২০০৪, পোল্যান্ড) তারাস শেভচেঙ্কো ন্যাশনাল প্রাইজ অফ ইউক্রেন, (২০১৭) তার কবিতার বই "নতুন কবিতার সাথে ভ্রমণকারী"- এর জন্য "Малкович Іван Антонович"। Encyclopedia of Modern Ukraine (ইউক্রেনীয় ভাষায়)। Інститут енциклопедичних досліджень НАН України। সংগ্রহের তারিখ ২০২২-০৪-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Малкович Іван :: Біографія, Вірші, поезія. Клуб поезії"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Малкович Іван - Видавництво "А-БА-БА-ГА-ЛА-МА-ГА"" (ইউক্রেনীয় ভাষায়)। Ababahalamaha.com.ua। সংগ্রহের তারিখ ২০২২-০৮-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) УПУ|55/2017|6 березня 2017|Про присудження Національної премії України імені Тараса Шевченка
বুফে

বুফে (বা খাবার ভর্তি টেবিল) খাবার পরিবেশনের একটি ব্যবস্থা যেখানে সংস্কৃতি বা চাহিদা মাফিক খাবার একটি সর্বজনীন জায়গায় রাখা হয় এবং অতিথিরা নিজেরাই নিজেদের খাবার ইচ্ছেমাফিক নিয়ে থাকে। বুফে একপ্রকার ফরাসি রীতির সেবা (ফরাসি: à la française) যা হোটেল, রেস্তোরাঁ এবং অনেক সামাজিক আয়োজন সহ বিভিন্ন জায়গায় প্রদান করা হয়। বুফে রেস্তোরাঁগুলো সাধারণত একটি নির্দিষ্ট মূল্যের বিনিময়ে আপনি যা খেতে পারেন এমন খাবার হাজির করে। তবে কিছু বুফেতে ওজন বা খাবারের পদের সংখ্যা অনুসারে দাম নির্ধারণ করা হয়। বুফেতে সাধারণত গরম খাবার থাকে, তাই গরম খাবারের অভাব বর্ণনা করার জন্য কোল্ড বুফে ( সুইডিশ: Smörgåsbord ) শব্দটি তৈরি করা হয়েছে । গরম বা ঠাণ্ডা বুফেতে সাধারণত থালা-বাসন এবং পাত্র থাকে, তবে আঙুলের বুফে বা ফিঙ্গার বুফে হল এমন এক ধরণের খাবার যা ছোট এবং সহজে শুধুমাত্র শুকনো হাতে খাওয়ার জন্য ব্যবস্থা করা হয় । যেমন: কাপকেক, পিজ্জার টুকরো, ককটেল স্টিকসের খাবার ইত্যাদি। বিভিন্ন বুফের একটি অপরিহার্য বৈশিষ্ট্য হলো অতিথিরা সরাসরি খাবার দেখতে পারে এবং তারা যেসব খাবার খেতে চায় তা তাৎক্ষণিক নির্বাচন করতে পারে। এছাড়াও সাধারণত তারা কতটা খাবার খেতে চায় তাও নির্ধারণ করতে পারে। বুফে একসাথে অনেক মানুষকে পরিবেশন করার জন্য কার্যকর এবং প্রায়শই প্রাতিষ্ঠানিক পরিবেশ, ব্যবসায়িক সম্মেলন বা বড় পার্টিতে দেখা যায়। একটি জার্মান ব্রেকফাস্ট বুফেতে হ্যাম এবং পনির সেলিব্রিটি ইকুইনক্স ক্রুজ জাহাজে স্টাফযুক্ত গরম বুফে লাইন ফিনল্যান্ডের হেলসিঙ্কি , কালাসাটামাতে টুক্কুটোরিন কালা রেস্টুরেন্টে একটি ক্রেফিশ বুফে ব্রেকফাস্ট বুফে ব্রাঞ্চ বুফে ব্রাঞ্চ বুফেতে পনির, কোল্ডকাট এবং ব্রেড স্টেশন স্লোভেনিয়ায় দুপুরের খাবারের মাংস এবং পনিরের থালা জার্মান ধাঁচের ডিনার বুফে গ্রাহক বুফে থেকে খাবার নিচ্ছেন প্রসমানন , ইন্দোনেশিয়ান ধাঁচের বুফে "Buffet"। The Free Dictionary By Farlex। সংগ্রহের তারিখ ১৯ মে ২০১২।
এম. এ. প্রজুষা

মালিয়াক্কাল অ্যান্টনি প্রজুষা (জন্ম ২০শে মে ১৯৮৭) হলেন কেরালার একজন ভারতীয় ট্র্যাক এবং ফিল্ড অ্যাথলেট যিনি লং জাম্প এবং ট্রিপল জাম্পে প্রতিদ্বন্দ্বিতা করেন। তিনি ১৩.৭২ মিটার দূরত্ব লাফিয়ে ট্রিপল জাম্পে ভারতীয় জাতীয় রেকর্ডটি করেছিলেন। তিনি মায়োখা জনির করা রেকর্ড চার সেন্টিমিটারের ব্যবধানে ভেঙেছিলেন। প্রজুষা ভারতের কেরালা রাজ্যের একটি জেলা ত্রিশুরে ১৯৮৭ সালের ২০শে মে জন্মগ্রহণ করেন। ট্রিপল জাম্পের জন্য প্রজুষার ব্যক্তিগত সেরা ১৩.৭২ মিটারের রেকর্ডটি ২০১০ সালের ৮ই অক্টোবর, ২০১০ কমনওয়েলথ গেমসের সময় স্থাপিত হয়েছিল। তিনি দু' মাস আগে করা মায়োখা জনির পুরনো রেকর্ডটি চার সেন্টিমিটারের ব্যবধানে ভেঙে দিয়েছিলেন এবং নিজের ব্যক্তিগত সেরার ক্ষেত্রে ১৮ সেমি (৭ ইঞ্চি) -এর উন্নতি করেছিলেন। দীর্ঘ লম্ফের জন্য তাঁর ব্যক্তিগত সেরা ৬.৫৫ মি স্থাপিত হয়েছিল ২০১০ সালের ৫ই জুন বেঙ্গালুরুতে, দ্বিতীয় ইন্ডিয়ান গ্র্যান্ড প্রিক্সের সময়। প্রজুষা গত ১০ বছর ধরে স্পোর্টস অথরিটি অফ ইন্ডিয়া (সাই)-এর অধীনে তাঁর কোচ এম এ জর্জের কাছে প্রশিক্ষণ নিচ্ছেন। তিনি ভারতীয় স্পোর্টস অথরিটি অফ ইন্ডিয়ার প্রশিক্ষক এম এ জর্জের অধীনে প্রশিক্ষণ নেন এবং ভারতীয় রেলওয়েতে কাজ করেন। অঞ্জু ববি জর্জ (৬.৮৩ মি), জেজে শোভা (৬.৬৬ মি), এবং প্রমীলা আয়াপ্পার পর তিনি হলেন মাত্র চতুর্থ ভারতীয় মহিলা যিনি ৬.৫০ মি দূরত্ব পার করেছেন। তিনি তাঁর প্রচেষ্টার ফলে স্বর্ণপদক জিতেছিলেন। ২০১০ কমনওয়েলথ গেমসে, প্রজুষা দিল্লিতে ট্র্যাক অ্যান্ড ফিল্ড ইভেন্টের মহিলাদের লং জাম্পে রৌপ্য পদক জিতেছিলেন। "Kavita claims 10,000m bronze"। The Hindu। ৯ অক্টোবর ২০১০। ১৩ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১০।  "iaaf.org – Athletes – Prajusha Maliakhal A. Biography"। সংগ্রহের তারিখ ৯ অক্টোবর ২০১০।  "Prajusha jumps to national mark, agony for Mayookha"। Yahoo! News। ৯ অক্টোবর ২০১০। সংগ্রহের তারিখ ৯ অক্টোবর ২০১০।  "Setting great goals"। Sportstar। ৩০ মে ২০০৯।  "Maheswary wins triple jump gold"। The Hindu। ৫ জুন ২০১০। সংগ্রহের তারিখ ৯ আগস্ট ২০১০।  "Prajusha pockets long jump title"। Deccan Herald। ৫ জুন ২০১০। সংগ্রহের তারিখ ৯ অক্টোবর ২০১০।  এম. এ. প্রজুষার আইএএএফ প্রোফাইল (ইংরেজি) WITH A SPRING IN THEIR STEPS... Asian Top 10 - 2010
কোপা রবের্তো চেরি

কোপা রবের্তো চেরি (ইংরেজি: রবের্তো চেরি কাপ) হল ১৯১৯ সালের ১লা জুলাই আর্জেন্টিনা ও ব্রাজিলের জাতীয় দলের মধ্যে অনুষ্ঠিত হওয়া একটি প্রীতি ফুটবল ম্যাচ। পেনারোল এবং উরুগুয়ে জাতীয় দলের গোলরক্ষক রবার্তো চেরির সম্মানে ব্রাজিলীয় ফুটবল কনফেডারেশন ম্যাচটি আয়োজন করেছিল, রবের্তো চেরি ৩০ মে ১৯১৯ সালে ২৩ বছর বয়সে রিউ দি জানেইরু মারা যান। ১৯১৯ দক্ষিণ আমেরিকান চ্যাম্পিয়নশিপে ১৭ মে উরুগুয়ে এবং চিলির মধ্যে খেলায় শ্বাসরোধে জটিল হার্নিয়ার কারণে তার মৃত্যু হয়েছিল। এটি মূলত ব্রাজিল এবং উরুগুয়ের মধ্যে খেলা হবে বলে মনে করা হয়েছিল, কিন্তু উরুগুয়ের খেলোয়াড়রা ট্র্যাজেডিতে এখনও হতবাক হয়ে অংশগ্রহণ করতে অস্বীকার করলে আর্জেন্টিনা তাদের জায়গা নেয়। চেরির দল ক্লাব অ্যাটলেটিকো পেনারোলের সম্মানে ব্রাজিল এই ম্যাচটি একটি কালো এবং হলুদ স্ট্রাইপড শার্ট পরে খেলেছিল, আর আর্জেন্টিনা উরুগুয়ের ইউনিফর্মের মতো একটি হালকা নীল শার্ট পরেছিল। এই ম্যাচটি নিয়ে ৮ম বারের মতো আর্জেন্টিনা ও ব্রাজিল মুখোমুখি হয়েছিল। যখন ম্যাচটি শেষ হয়ে যায় এবং উভয় অধিনায়কের চুক্তি অনুসারে ট্রফিটি ক্লাব পেনারোলকে দেওয়া হয়, যখন রাজস্বের কিছু অংশ চেরির পরিবারকে পাঠানো হয়। ১ জুলাই ১৯১৯ এস্তাদিও দাস লারাঞ্জিরাস, রিউ দি জানেইরু দর্শক সংখ্যা: ৩০,০০০ রেফারি: আনহেলো মিনোলি (উরু) আর্জেন্টিনা–ব্রাজিল ফুটবল প্রতিদ্বন্দ্বিতা "Copa Roberto Chery"। RSSSF। সংগ্রহের তারিখ ৯ মার্চ ২০২২।  El arquero que murió por Uruguay: Roberto Chery y una atajada que le costó la vida by Luis Pratts, 26 May 2019, El Día Chery: Sudamericano 1919 by Casale, 20 Apr 2015 1919. LA MÁS HERMOSA PÁGINA DE FRATERNIDAD on El Gráfico, 16 Nov 2018 "Seleção Brasileira (Brazilian National Team) 1914-1922"। RSSSF Brasil। সংগ্রহের তারিখ ৮ মার্চ ২০২২।
মনজিৎ কৌর

মনজিৎ কৌর (জন্ম ৪ঠা এপ্রিল ১৯৮২) হলেন পাঞ্জাবের একজন ভারতীয় স্প্রিন্ট অ্যাথলিট যিনি ৪০০ মিটার দৌড়ে বিশেষজ্ঞ। ৪০০ মিটারের রেকর্ডটি তিনি ধরে রেখেছেন ৫১.০৫ সেকেন্ড সময় করে। ২০০৪ সালের ১৬ই জুন চেন্নাইয়ে অনুষ্ঠিত ন্যাশনাল সার্কিট অ্যাথলেটিক মিটে এই রেকর্ডটি (জাতীয়) স্থাপিত হয়। তিনি ২০০১ সালের নভেম্বর থেকে করা কে এম বীণামলের করা আগের রেকর্ডটি ভেঙেছিলেন। এটি করার মাধ্যমে, তিনি ২০০৪ এথেন্স অলিম্পিকের জন্য যোগ্যতা অর্জন করেছিলেন। চিত্রা কে. সোমান, রাজবিন্দর কৌর এবং কে এম বীণামলের সাথে তাঁর দলটি ৪ x ৪০০ মিটার রিলেতে বর্তমান জাতীয় রেকর্ড ধারণ করে আছে। পাঞ্জাব পুলিশের একজন ডেপুটি সুপারিনটেনডেন্ট অফ পুলিশ (ডিএসপি), মনজিৎ ২০০৪ এথেন্স অলিম্পিকে ৪ x ৪০০ মিটার রিলেতে ভারতের হয়ে প্রতিদ্বন্দ্বিতা করেছিলেন। সেখানে তাঁর দল ৩:২৬.৮৯ সময় নিয়ে এই জাতীয় রেকর্ড তৈরি করেছিল। দলটি তাদের হিটে তৃতীয় স্থানে ছিল। পরবর্তী বেইজিং অলিম্পিকেও তিনি ৪ x ৪০০ মিটার রিলেতে ভারতের প্রতিনিধিত্ব করেন, সেখানে তাঁর দল সাথী গীতা, চিত্রা কে. সোমান এবং মনদীপ কৌর ৩:২৮.৮৩ সময় করেছিল এবং তাদের হিটে সপ্তম স্থান অধিকার করেছিল। ২০০৬ সালে দোহা এশিয়ান গেমসে, মনজিৎ ভারতের হয়ে ৪ x ৪০০ মিটার রিলেতে সোনা জেতার ক্ষেত্রে নেতৃত্ব দিয়েছিলেন। এর আগে একই ইভেন্টে, তিনি কাজাখস্তানের চূড়ান্ত বিজয়ী ওলগা তেরেশকোভাকে পিছনে ফেলে মহিলাদের ৪০০ মিটার দৌড়ে রৌপ্য পদকও জিতেছিলেন। ২০০৫ সালে, তিনি ভারতীয় অ্যাথলেটিক্সে অবদানের জন্য অর্জুন পুরস্কারে ভূষিত হন। মনজিৎ কৌর ২০১০ কমনওয়েলথ গেমসে ৪x৪০০ মিটার রিলে ইভেন্টে মনদীপ কৌর, সিনি হোসে এবং অশ্বিনী আকুঞ্জির সাথে স্বর্ণপদক জিতেছিলেন। "Official Website of Athletics Federation of India: NATIONAL RECORDS as on 21.3.2009"। Athletics Federation of INDIA। ৫ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০৯-০২।  "Beenamol erases P T Usha's record"। Rediff.com। ২০০১-১১-২৩। সংগ্রহের তারিখ ২০০৯-১০-০৪।  "Manjit, Seema set new marks"। Sportstar। ২০০৪-০৭-০৩।  "Women's 4 x 400m team sets national mark"। Rediff.com। ২০০৪-০৬-২৮। সংগ্রহের তারিখ ২০০৯-১০-০৪।  "Olympic Games 2004 – Results 08-27-2004 – 4x400 Metres Relay W Heats"। IAAF। ৪ জুন ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-১০-০৪।  "Olympic Games 2008 – Results 08-22-2008 – 4x400 Metres Relay W Heats"। IAAF। সংগ্রহের তারিখ ২০০৯-১০-০৪।  "Intense competition within the Indian team"। The Hindu। ২০০৮-০৩-০৫। ২০০৮-০৩-০৯ তারিখে মূল থেকে আর্কাইভ করা। সংগ্রহের তারিখ ২০০৯-১০-০৪।  "Arjuna Award"। webindia123.com। ২০১১-০৬-০৪ তারিখে মূল থেকে আর্কাইভ করা। সংগ্রহের তারিখ ২০০৯-০৯-০৪।  মনজিৎ কৌরের আইএএএফ প্রোফাইল (ইংরেজি) ইভান্স, হিলারি; গিয়ার্ড, আরিল্ড; হাইম্যানস, ইরোইন; ম্যালন, বিল; ও অন্যান্য। "Manjit Kaur"। Sports-Reference.com এ অলিম্পিক। স্পোর্টস রেফারেন্স এলএলসি। ২০২০-০৪-১৮ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মুহাম্মদ দাউই

মুহাম্মদ দাউই (আরবি: محمد الضاوي, ইংরেজি: Mohamed Dhaoui; জন্ম: ১৪ মে ২০০৩) হলেন একজন তিউনিসীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং তিউনিসিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন। মুহাম্মদ দাউই ২০০৩ সালের ১৪ই মে তারিখে তিউনিসিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন। "Al Ahly Players" [আল আহলি খেলোয়াড়]। alahlyegypt.com (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।  সকারওয়েতে মুহাম্মদ দাউই (ইংরেজি) ট্রান্সফারমার্কেটে মুহাম্মদ দাউই (ইংরেজি) ওয়ার্ল্ডফুটবল.নেটে মুহাম্মদ দাউই (ইংরেজি) ইএসপিএন এফসিতে মুহাম্মদ দাউই (ইংরেজি)
কিয়েভ বিশ্ববিদ্যালয়ের লাল ভবন

কিয়েভ বিশ্ববিদ্যালয়ের লাল ভবন বা রেড ইউনিভার্সিটি বিল্ডিং (ইউক্রেনীয়: Червоний корпус Київського університету) ইউক্রেনের রাজধানী কিয়েভের ৬০ ভোলোডিমিরস্কা সড়কে অবস্থিত কিয়েভ বিশ্ববিদ্যালয়ের প্রধান এবং প্রাচীনতম ৪-তলা ভবন। এই ভবনটি কিয়েভ বিশ্ববিদ্যালয় এবং ইউক্রেনের মৌলিক উচ্চ শিক্ষা ব্যবস্থার একটি বিখ্যাত প্রতীক। এটি ১৮৩৭-১৮৪৩ সালের মধ্যে নির্মিত হয়েছিল। রাশিয়ান সাম্রাজ্যের জন্য কাজ করা ইতালীয় বংশোদ্ভূত স্থপতি ভিনসেন্ট আই বেরেত্তি শিল্পের প্রাচীন ধরন অনুসারে এটি নির্মাণ করেন। ভবনটি একটি প্রাঙ্গণ ঘেরা বিশাল এলাকার মাঝে অবস্থিত, এর সম্মুখভাগের দৈর্ঘ্য ১৪৫.৬৮ মিটার (৪৭৮.০ ফু)। বিল্ডিংয়ের দেয়ালে লাল রঙ করা হয়েছে এবং কলামের মাথা ও ভিত্তিগুলি কালো রঙ করা হয়েছে, যা সেন্ট ভ্লাদিমিরের (১৭৮২ সালে প্রতিষ্ঠিত) স্ট্রাইপের রঙের সাথে মিলে যায়, কারণ কিয়েভ বিশ্ববিদ্যালয় এটির নাম বহন করত। পাহাড়ের চূড়ায় নির্মিত এই ভবনটি ১৯ শতকে কিয়েভের স্থাপত্য বিন্যাসকে উল্লেখযোগ্যভাবে প্রভাবিত করেছে। ২০২২ সালে ইউক্রেনে রাশিয়ান আক্রমণের সময় এই বিল্ডিংয়ের আশেপাশে বিস্তৃত গোলাগুলি করা হয়েছে। এখানে গোলাগুলির একটি ঘটনা স্মার্টফোনে খুব কাছ থেকে ভিডিও করা হয়েছিলো। "Rocket Hits Very Close to Woman Near Kyiv National University - ViralHog"। viralhog.com।  উইকিমিডিয়া কমন্সে কিয়েভ বিশ্ববিদ্যালয়ের লাল ভবন সম্পর্কিত মিডিয়া দেখুন।
নিশা মিলেট

নিশা মিলেট (জন্ম ২০শে মার্চ ১৯৮২) হলেন ভারতের কর্ণাটক রাজ্যের বেঙ্গালুরুর একজন সাঁতারু। তিনি একজন অর্জুন পুরস্কার বিজয়ী। তিনি ভারতের হয়ে ২০০০ সালে সিডনি অলিম্পিক সাঁতার দলের একমাত্র মহিলা ছিলেন। মিলেটের ৫ বছর বয়সে প্রায় ডুবে যাওয়ার অভিজ্ঞতা হয়েছিল, যার পরে তাঁর বাবা জোর দিয়েছিলেন যাতে তিনি নিজের ভয় কাটিয়ে উঠে সাঁতার শিখতে পারেন। ১৯৯১ সালে, মিলেট চেন্নাইয়ের শেনয়নগর ক্লাবে তাঁর বাবা অব্রের নির্দেশনায় সাঁতার শিখেছিলেন। ১৯৯২ সাল নাগাদ, মিলেট চেন্নাইয়ে ৫০ মিটার ফ্রিস্টাইলে তাঁর প্রথম রাজ্য-স্তরের পদক জিতেছিলেন। তাঁর বাবা-মা তাঁর সাঁতার প্রশিক্ষণ এবং কর্মজীবনকে আরও এগিয়ে নিয়ে যেতে ব্যাঙ্গালোরে চলে আসেন। তিনি ব্যাঙ্গালোরের সোফিয়া হাই স্কুলে পড়েছেন। ১৯৯৪ সালে, সাব-জুনিয়র থাকাকালীন, মিলেট সিনিয়র ন্যাশনাল লেভেলে পাঁচটি ফ্রিস্টাইল স্বর্ণপদক জিতেছিলেন এবং ভারতের শীর্ষ সাঁতারুদের পরাজিত করেছিলেন। একই বছর, তিনি হংকংয়ে এশিয়ান এজ গ্রুপ চ্যাম্পিয়নশিপে তাঁর প্রথম আন্তর্জাতিক পদকও জিতেছিলেন। মিলেট ১৯৯৮ এশিয়ান গেমস (থাইল্যান্ড) এবং ওয়ার্ল্ড চ্যাম্পিয়নশিপে (পার্থ ১৯৯৯ সাল, ইন্ডিয়ানাপোলিস ২০০৪ সাল) ভারতের প্রতিনিধিত্ব করেছেন এবং আফ্রো-এশিয়ান গেমস ও এসএএফ গেমস উভয় ক্ষেত্রেই দেশের জন্য পদক জিতেছেন। তিনিই একমাত্র ভারতীয় ক্রীড়াবিদ যিনি ১৯৯৯ সালে জাতীয় গেমসে ১৪টি স্বর্ণপদক জিতেছিলেন। তাঁর ক্রীড়া জীবনের শীর্ষে থাকাকালীন সময়ে, মিলেট ২০০০ সিডনি অলিম্পিকে ২০০ মিটার ফ্রিস্টাইলে ভারতের প্রতিনিধিত্ব করেছিলেন। সেখানে তিনি নিজের হিটে জিতেছিলেন, কিন্তু সেমিফাইনালের জন্য যোগ্যতা অর্জন করতে ব্যর্থ হন। তিনিই প্রথম ভারতীয় মহিলা যিনি অলিম্পিকের জন্য খ যোগ্যতার সময় পূরণ করেছিলেন। ২০০২ সালে অস্ত্রোপচারের পরে, তিনি সামান্য সময়ের ব্যবধানের জন্য ২০০৪ সালের অলিম্পিক যোগ্যতা অর্জন করতে পারেন নি। এরপর তিনি পিতামাতার উপর ভারী আর্থিক বোঝার কারণে প্রতিযোগিতামূলক সাঁতার থেকে অবসর নেওয়ার সিদ্ধান্ত নেন। তিনি নিজের সাফল্যের একটি বড় অংশের কৃতিত্ব দেন বাসবনগুড়ি জলজ কেন্দ্রের প্রদীপ কুমারকে। মিলেট ১৫ বছর ধরে ২০০ মিটার এবং ৪০০ মিটার ফ্রিস্টাইলে জাতীয় রেকর্ড / সেরা ভারতীয় প্রদর্শনের অধিকারী ছিলেন, সেটি শেষ হয় ২০১৫ সালে। তিনি ১০০ মিটার ফ্রিস্টাইলে এক মিনিটের বাধা ভেঙে প্রথম মহিলা ভারতীয় সাঁতারু হওয়ার গৌরবও অর্জন করেছেন। ১৯৯৭ এবং ১৯৯৯-এর জাতীয় গেমসে সেরা ক্রীড়াবিদ হিসেবে প্রধানমন্ত্রীর পুরস্কার। মণিপুর জাতীয় গেমসে ক্রীড়ায় সর্বোচ্চ স্বর্ণপদক (১৪) - ১৯৯৯ ভারতের সর্বোচ্চ ক্রীড়া ব্যক্তিকে অর্জুন পুরস্কার দেওয়া হয় - ২০০০ রাজ্যোৎসব পুরস্কার - ২০০১ কর্ণাটক রাজ্য একলব্য পুরস্কার - ২০০২ আফ্রো-এশীয় গেমস, মহিলাদের ব্যাকস্ট্রোক রৌপ্য পদক - ২০০৩ ২০০০ গ্রীষ্মকালীন অলিম্পিকে ভারত বাসবনগুড়ি জলজ কেন্দ্র Brijnath, Rohit (৩০ নভেম্বর ১৯৯৬)। "Indian sportspersons have a hard road to glory"। India Today। সংগ্রহের তারিখ ২০ এপ্রিল ২০২১।  ওয়ার্ল্ড অ্যাকুয়াটিক্সে নিশা মিলেট (ইংরেজি) অলিম্পিডিয়ায় নিশা মিলেট (ইংরেজি) নিশা মিলেট হোম পেজ
প্রীতম রানি সিওয়াচ

প্রীতম রানি সিওয়াচ (জন্ম ২রা অক্টোবর ১৯৭৪) হলেন ভারতীয় মহিলা হকি দলের একজন প্রাক্তন অধিনায়ক। ২০০৮ সালে, "অতিরিক্ত অভিজ্ঞতার সম্পদ" ভাগ করে নেবার জন্য তাঁকে অলিম্পিক বাছাইপর্বের দলে যোগদানের জন্য ডাকা হয়েছিল। দলটি অলিম্পিকে যোগ্যতা অর্জন না করার পরে, সিওয়াচ একটি সাক্ষাৎকারে বলেছিলেন, "ফলাফলগুলি যতটা খারাপ দেখাচ্ছে, আমরা ততটা খারাপ নই। এটি কেবল সুযোগের সদ্ব্যাবহার না করা [. . . ] আমার সময় আর এখনকার মধ্যে একটা পার্থক্য হল মাঝমাঠ। মাঝমাঠে সীতা গুঁসাইয়ের সাথে আমাদের অভিজ্ঞ মিডফিল্ড ছিল। সেটি আমাদের সাহায্য করেছে। এখানে, টি এইচ রঞ্জিতা এবং রোজালিন্ড রাল্টে দুজনেই তরুণ, সবেমাত্র দলে এসেছে। তারা শক্তিশালী যুবা, কেবল উন্নতি করবে।" তিনি শেষবার দলের সাথে খেলেছিলেন যখন এটি ২০০২ কমনওয়েলথ গেমসে স্বর্ণ জিতেছিল। তিনি বর্তমানে একটি একাডেমি চালাচ্ছেন এবং কোচ হওয়ার প্রশিক্ষণ নিচ্ছেন। প্রীতম হরিয়ানার গুরগাঁওয়ের কাছে ঝাড়সা গ্রামে জন্মগ্রহণ করেন এবং ৯ বছর বয়সে হকি খেলা শুরু করেন। ঝাড়সার স্কুলে পিটিআই মাস্টার তারা চাঁদের নির্দেশনায় তিনি নিজের হকি খেলোয়াড় জীবন গড়ে তুলেছিলেন। মাস্টার তারা চাঁদ এবং হেড মাস্টার রাঘবেন্দ্র সিং যাদব তাঁকে হকির সেরা খেলোয়াড় হতে সাহায্য করেছেন। প্রীতম রানি সিওয়াচ এখন বিশ্বকাপ এবং কমনওয়েলথ গেমসের জন্য ভারতীয় মহিলা হকি দলের কোচ। "Pritam Rani stages a comeback"। The Hindu। ১৮ মার্চ ২০০৮। Archived from the original on ১৯ মে ২০০৮। সংগ্রহের তারিখ ২০০৮-০৪-১৪। উদ্ধৃতি শৈলী রক্ষণাবেক্ষণ: ইউআরএল ফিট নয় (link) {{cite web}}: CS1 maint: unfit URL (link) জীবনী কমনওয়েলথ গেমসের জীবনী ওয়েব্যাক মেশিনে আর্কাইভকৃত ৩ মার্চ ২০১৬ তারিখে [১] ওয়েব্যাক মেশিনে আর্কাইভকৃত ৪ মার্চ ২০১৬ তারিখে
তায়াবুন নিশা

তায়াবুন নিশা (অসমীয়া: তয়াবুন নিছা) হলেন একজন ভারতীয় প্রাক্তন ক্রীড়াবিদ। তিনি ১৯৭৪ সালে জয়পুরে ডিসকাস থ্রোতে ২৯.৩২ মিটার দূরত্বে ডিসকাস ছুঁড়ে ১২ বছরের পুরনো একটি জাতীয় রেকর্ড ভেঙ্গে সকলের সামনে আসেন। এছাড়া বেশ কয়েকটি আন্তর্জাতিক ইভেন্টে দেশের প্রতিনিধিত্ব করার সময় তাঁর পারদর্শিতার জন্য তিনি পরিচিত হন। তিনি ভারতের আসাম রাজ্যের শিবসাগর জেলার ধিয়ালিতে জন্মগ্রহণ করেন। অষ্টম শ্রেণির ছাত্রী থাকা অবস্থায় তিনি নিজের বাবা-মাকে হারিয়েছিলেন। এছাড়াও, একটি রক্ষণশীল পরিবারের অন্তর্গত হওয়ায় খেলাধুলায় অংশ নিতে গিয়ে তাঁকে প্রথম দিকে অনেক বাধার সম্মুখীন হতে হয়েছিল। কিন্তু এই বাধাগুলো তাঁকে লক্ষ্য অর্জনে আটকে রাখতে পারেনি। তিনি ১৯৭০-এর দশকে ২৫০ টাকা বেতনে রেলওয়েতে একটি চাকরি পেতে সক্ষম হন। ১৯৭১ সালে তিনি ৯ম আন্তঃরাজ্য অ্যাথলেটিক মিটে অংশ নেন এবং আহমেদাবাদে আত্মপ্রকাশ করেন। তিনি এই টুর্নামেন্টে একটি ব্রোঞ্জ পদক জেতেন এবং জাতীয় চ্যাম্পিয়নশিপে পদক জিতে নিজের রাজ্য আসাম থেকে প্রথম মহিলা ক্রীড়াবিদ হয়ে খেলাধুলায় ইতিহাস সৃষ্টি করেন। ১৯৭৪ সালে জয়পুরে ডিসকাস থ্রোতে তিনি ১২ বছরের পুরনো জাতীয় রেকর্ড ভেঙেছিলেন। তিনি টুর্নামেন্টে ২৯.৩২ মিটার দূরত্ব নিয়ে একটি থ্রো করেছিলেন। তিনি নতুন দিল্লিতে ১৯৮২ এশিয়ান গেমসেও অংশ নিয়েছিলেন, কিন্তু পদক পান নি। বর্তমানে, তিনি দরিদ্র পরিবারের মেয়েদের জন্য একটি স্পোর্টস একাডেমি এবং হোস্টেল স্থাপনের পরিকল্পনা করছেন। তিনি আসাম অ্যাথলেটিক্স অ্যাসোসিয়েশনের সহ-সভাপতি এবং সাধারণ সম্পাদকও ছিলেন। "Tayabun Nisha, first woman athlete from Assam to win a national medal"। সংগ্রহের তারিখ ৫ মার্চ ২০২৩।  "First woman from Assam to win medals"। Twocircles.net। সংগ্রহের তারিখ ১৯ সেপ্টেম্বর ২০১৫।  "A force of inspiration"। The Sentinel। ৩০ জুন ২০১৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৫।  "Assam Athletics Association vice-president Tayabun Nisha"। The Telegraph। ৮ আগস্ট ২০০৭। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৫।